หุ้นสหรัฐปิดในแดนบวก
ดัชนีหุ้นดาวโจนส์ ปิดที่ 12,170.18  เพิ่มขึ้น 101.79 จุด ด้านอสแอนด์พี ปิดที่ 1,275.92 จุด เพิ่มขึ้น 14.80 จุด
30 ต.ค. 2565

ดัชนีหุ้นดาวโจนส์ ปิดที่ 12,170.18  เพิ่มขึ้น 101.79 จุด ด้านอสแอนด์พี ปิดที่ 1,275.92 จุด เพิ่มขึ้น 14.80 จุด
ตลาดหุ้นสหรัฐฯวานนี้  ขยับขึ้นเป็นวันที่ 2 ติดต่อกัน โดยสถานการณ์ความคืบหน้าในยุโรปสามารถดันให้วอลล์สตรีทดีดตัวจากแนวลบในช่วงต้นของการซื้อขาย กลับมาปิดบวกอย่างสดใส
ดัชนีหุ้นดาวโจนส์ เพิ่มขึ้น 101.79 จุด (0.84 เปอร์เซ็นต์) ปิดที่ 12,170.18 เพิ่มขึ้น ลดลง 32.24 จุด (1.20 เปอร์เซ็นต์) ปิดที่ 2,727.49 เอสแอนด์พี เพิ่มขึ้น 14.80 จุด (1.17 เปอร์เซ็นต์) ปิดที่ 1,275.92
การซื้อขายเป็นไปอย่างผันผวนเกือบทั้งวันหลัง แบร์ลุสโคนี ได้รับชัยชนะในการโหวตร่างงบประมาณ แต่เขาก็สูญเสียแรงสนับสนุนจากเสียงส่วนใหญ่ของรัฐสภานำมาซึ่งเสียงเรียกร้องให้เขาลงจากอำนาจ
ขณะที่ราคาน้ำมันยังขยับขึ้นต่อเนื่องวันอังคาร ท่ามกลางการซื้อขายที่ผันผวน จากข่าวซิลวิโอ แบร์ลุสโคนี นายกรัฐมนตรีอิตาลีเตรียมลาออกเมื่อรัฐสภาอนุมัติข้อตกลงปฏิรูปเศรษฐกิจเพื่อจัดการกับปัญหาหนี้สินของประเทศ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 1.28 ดอลลาร์ ปิดที่ 96.80 ดอลลาร์ต่อบาร์เรล สูงสุดนับตั้งแต่วันที่ 28 กรกฎาคม ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 44 เซนต์ ปิดที่ 115 ดอลลาร์ต่อบาร์เรล สูงสุดนับตั้งแต่วันที่ 15 กันยายน